केंद्रीय विद्यालय संगठन

केन्द्रीय विद्यालय भारत में प्राथमिक व माध्यमिक शिक्षा का प्रबंध है, जो मुख्यतः भारत की केन्द्र सरकार के कर्मचारियों के बच्चों के लिए बनाया गया है। इस की शुरुआत 1963 में हुई तथा यह तब से भारत के केन्द्रीय माध्यमिक शिक्षा बोर्ड से अनुबन्धित है। वेतन आयोग द्वारा यह सिफ़ारिश की गई कि सरकार को कोई ऐसी योजना बनानी चाहिए जिससे कि केंद्रीय

सरकार के स्थानांतरणीय कर्मचारियों के बच्चों की शिक्षा में व्यवधान उत्पन्न न हो। परिणामस्वरूप भारत सरकार के शिक्षा मंत्रालय की एक यूनिट के रूप में सेंट्रल स्कूल

ऑर्गेनाइजेशन की शुरूआत की गई । प्रारम्भ में शैक्षिक वर्ष 1963-64 के दौरान सुरक्षा कर्मियों की सघनता वाले स्थानों पर चलाए जा रहे 20 रेजीमेंटल विद्यालयों को केन्द्रीय विद्यालयों के रूप में लिया गया। 15 दिसंबर, 1965 को सोसायटी पंजीकरण अधिनियम (1860 के XXI) के अंतर्गत “सेंट्रल स्कूल ओरगेनाईजेसन” को “ एक सोसायटी के रूप में पंजीकृत किया गया तथा 3 जुलाई 1967 को “केन्द्रीय विद्यालय संगठन” के रूप में पुन: नामित किया गया”।

केविसं का प्रमुख उद्देश्य देश तथा विदेश में स्थापित सेंट्रल स्कूलों (केन्द्रीय विद्यालयों) को साधन संपन्न करना, उनका रख रखाव, नियंत्रण तथा प्रबंधन करना है। संगठन का सम्पूर्ण (शत प्रतिशत) वित्त पोषण भारत सरकार द्वारा किया जाता है। वर्ष दर वर्ष केन्द्रीय विद्यालयों की संख्या में वृद्धि हो रही है और 31.03.2023 तक इनकी संख्या 1252 हो गई है।https://kvsangathan.nic.in/  केन्द्रीय विद्यालय २०१९ कि रिपोर्ट के आधार पर (२९,जनवरी, २०१९) है। इस के अतिरिक्त विदेश में तीन केन्द्रीय विद्यालय हैं जिनमें भारतीय दूतावासों के कर्मचारियों तथा अन्य प्रवासी भारतीयों के बच्चे पढ़ते हैं। विद्यालयों में भारत के राष्ट्रीय शैक्षिक अनुसंधान और प्रशिक्षण परिषद के पाठ्यक्रम का अनुसरण होता है। सभी केन्द्रीय विद्यालयों का संचालन केन्द्रीय विद्यालय संगठन नाम की संस्था करती है।

 केन्द्रीय विद्यालय का मिशन 
केन्द्रीय विद्यालयों के प्रमुख चार मिशन इस प्रकार है-

1. रक्षा तथा अर्धसैनिक बलों के कार्मिकों सहित केन्द्रीय सरकार के स्थानांतरणीय कर्मचारियों के बच्चों को शिक्षा के एक समान पाठ्यक्रम के तहत शिक्षा प्रदान कर उनकी शैक्षिक आवश्यकताओं को पूरा करना।

2. विद्यालयी शिक्षा के क्षेत्र में श्रेष्ठता और गति निर्धारित करना। 

3. केन्द्रीय माध्यमिक शिक्षा बोर्ड (CBSE) राष्ट्रीय शैक्षिक अनुसंधान एवं प्रशिक्षण परिषद् (एन.सी.ई.आर.टी.) इत्यादि जैसे अन्य निकायों के सहयोग से शिक्षा के क्षेत्र में नए-नए प्रयोग तथा नवाचार को सम्मिलित करना।

4. बच्चों में राष्ट्रीय एकता और ’भारतीयता’ की भावना का विकास करना।
अंगूठाकार|275x275पिक्सेल|नई दिल्ली स्थित के.वि.सं. मुख्यालय
अंगूठाकार|275x275पिक्सेल|के.वि.सं. के प्रथम आयुक्त एल.ओ. जोशी (आईएएस)

 प्रमुख बिन्दु 
उपर्युक्त उद्देश्यों के अनुपालन हेतु केन्द्रीय विद्यालय प्रणाली की विशेषताएँ और मानदंड

निम्नलिखित हैं :

1. सभी केन्द्रीय विद्यालयों के लिए एक जैसी पाठ्यपुस्तकें तथा द्विभाषी (हिन्दी तथा अंग्रेजी) शिक्षण का माध्यम है।

2. सभी केन्द्रीय विद्यालय केन्द्रीय माध्यमिक शिक्षा बोर्ड (सीबीएसई) से संबद्ध हैं।

3. सभी केन्द्रीय विद्यालय सह-शिक्षा एवं मिश्रित विद्यालय हैं।

4. कक्षा VI से VIII तक अंग्रेजी, हिंदी तथा संस्कृत तीन भाषाओं का शिक्षण अनिवार्य है।

कक्षा IX तथा X में अंग्रेजी, हिन्दी तथा संस्कृत में से कोई दो भाषाएँ ली जा सकती हैं। +2 स्तर पर संस्कृत को भी ऐच्छिक विषय के रूप में लिया जा सकता है।

5. केविसं आदर्श और अद्यतन कार्य प्रणाली द्वारा शैक्षणिक क्षेत्र में उत्कृष्टता बनाये रखने के लिए सतत् प्रयासरत है।

6. कक्षा 8वीं तक के सभी लड़कों, कक्षा 12वीं तक की सभी लड़कियों, अनुसूचित जाति/जनजाति के विद्यार्थियों, केविसं के कर्मचारियों के बच्चों तथा चीन और पाकिस्तान के विरूद्ध 1962, 1965, 1971 तथा 1999 में कारगिल युद्ध में मारे गए तथा दिव्यांग हुए सैन्य अधिकारियों तथा कर्मचारियों के बच्चों से कोई ट्य़ूशन फीस नहीं ली जाती है।

 संगठनात्मक संरचना 
मुख्यालय, नई दिल्ली

क्षेत्रीय कार्यालय- 25

केन्द्रीय विद्यालय- 1253

शिक्षा प्रशिक्षण के आंचलिक संस्थान- 05

 केन्द्रीय विद्यालय संगठन के 25 क्षेत्रीय कार्यालय 
राष्ट्रीय स्तर पर निरुपित केंद्रीय विद्यालय संगठन की नीतियों के प्रभावी प्रबंधन एवं कार्यान्वयन के लिए 25 क्षेत्रीय कार्यालयों की स्थापना की गई है।
+केन्द्रीय विद्यालय संगठन के 25 क्षेत्रीय कार्यालयों की सूचीक्रं.संक्षेत्रीय कार्यालयवेबसाइट1.आगराhttps://roagra.kvs.gov.in/2.अहमदाबादhttps://roahmedabad.kvs.gov.in/3.बंगलुरुhttps://robangalore.kvs.gov.in/4.भोपालhttps://robhopal.kvs.gov.in/5.भुवनेश्वरhttps://robhubaneswar.kvs.gov.in/6.चंडीगढ़https://rochandigarh.kvs.gov.in/7.चेन्नईhttps://rochennai.kvs.gov.in/8.देहरादूनhttps://rodehradun.kvs.gov.in/9.दिल्लीhttps://rodelhi.kvs.gov.in/10.एर्नाकुलमhttps://roernakulam.kvs.gov.in/11.गुरुग्रामhttps://rogurgaon.kvs.gov.in/12.गुवाहाटीhttps://roguwahati.kvs.gov.in/13.हैदराबादhttps://rohyderabad.kvs.gov.in/14.जबलपुरhttps://rojabalpur.kvs.gov.in/15.जयपुरhttps://rojaipur.kvs.gov.in/16.जम्मूhttps://rojammu.kvs.gov.in/17.कोलकाताhttps://rokolkata.kvs.gov.in/18.लखनऊhttps://rolucknow.kvs.gov.in/19.मुंबईhttps://romumbai.kvs.gov.in/20.पटनाhttps://ropatna.kvs.gov.in/21.रायपुरhttps://roraipur.kvs.gov.in/22.राँचीhttps://roranchi.kvs.gov.in/23.सिलचरhttps://rosilchar.kvs.gov.in/24.तिनसुकियाhttps://rotinsukia.kvs.gov.in/25.वाराणसीhttps://rovaranasi.kvs.gov.in/

 शिक्षा प्रशिक्षण के 05 आंचलिक संस्थान(ZIET) 
प्रशिक्षण की आवश्यकता और प्रशिक्षण कार्यक्रमों के लिए केविस ने ग्वालियर, मुंबई, मैसूर, भुवनेश्वर एवं चंडीगढ़ में शिक्षा एवं प्रशिक्षण के 05 आंचलिक संस्थानों की स्थापना की है जो पूरी तरह से अधिकारियों / शिक्षकों और अन्य स्टाफ को प्रशिक्षित करने के लिए समर्पित हैं।
+आंचलिक शिक्षा एवं प्रशिक्षण संस्थानों की सूचीक्र.सं.आंचलिक शिक्षा और प्रशिक्षण संस्थानवेबसाइट1.भुवनेश्वरhttps://zietbhubaneswar.kvs.gov.in/2.चंडीगढ़ https://zietchandigarh.kvs.gov.in/3.ग्वालियरhttps://zietgwalior.kvs.gov.in/4.मुंबईhttps://zietmumbai.kvs.gov.in/5.मैसूरुhttps://zietmysore.kvs.gov.in/

 विदेशों में केन्द्रीय विद्यालय 
भारत के बाहर केन्द्रीय विद्यालय काठमांडू, मास्को व तेहरान  में स्थित हैं।

 वर्ष 1963 से केंविसं के आयुक्तों की सूची 
+आयुक्तों की सूचीक्र.सं.आयुक्तों के नामकार्यकाल1.एल.ओ. जोशी1965 से 19682.डी.एल. शर्मा1968 से 19703.ए. चारी1970 से 19744.पीआर चौहान1974 से19775.बलदेव महाजन1977 से 19796.एचएच पवार1979 से 19837.कॉमोडोर सतबीर1983 से 19858.डॉ. आर.सी. शर्मा1986 से 19889.डीएस मुखोपाध्याय1990 से 199310.लिज्ज़ी जैकब1993 से 199811.एच.एम. कैरिया1998 से 200412.रंगलाल जामुदा2004 से 200913.अविनाश दीक्षित2010 से 201514.संतोष कु. मल्ल2015 से 202015.निधि पांडे2020 से आज तक

 विद्यालय प्रार्थना 
असतो मा सद्गमय

तमसो मा ज्योतिर्गमय 

मृत्योर्मामृतं गमय
अंगूठाकार|234x234पिक्सेल|के.वि.सं. का प्रतीक चिन्हः वर्ष 1963 से 2008 तक
दया कर दान विद्या का हमें परमात्मा देना

दया करना हमारी आत्मा में शुद्धता देना

हमारे ध्यान में आओ प्रभू आँखों में बस जाओ

अँधेरे दिल में आकर के प्रभू ज्योति जगा देना

बहा दो प्रेम की गंगा दिलों में प्रेम का सागर

हमें आपस में मिल-जुल कर प्रभु रहना सिखा देना

हमारा धर्म हो सेवा हमारा कर्म हो सेवा

सदा ईमान हो सेवा व सेवक जन बना देना

वतन के वास्ते जीना वतन के वास्ते मरना

वतन पर जाँ फिदा करना प्रभू हमको सिखा देना

दया कर दान विद्या का हमें परमात्मा देना।

ॐ सहनाववतु

सहनौ भुनक्तु

सहवीर्यं करवावहै

तेजस्विनामवधीतमस्तु

मा विद्विषावहै

ॐ शान्तिः शान्तिः शान्तिः।
अंगूठाकार|227x227पिक्सेल|के.वि.सं. का प्रतीक चिन्हः वर्ष 2008 से 2013 तक

 सन्दर्भ 

 इन्हें भी देखें 

 केन्द्रीय विद्यालयों की सूची

 जवाहर नवोदय विद्यालय

 बाहरी कड़ियाँ 

 केन्द्रीय विद्यालय संगठन का जालघर

 उद्देश्य 
 स्थानांतरण प्रक्रति वली नौकरी में बच्चों की शिक्षा में उपयुक्त।
 सभी केंद्रीय विद्यालयों में पठ्यक्रम समान हैं।

 बाहरी कड़ियाँ 
 केंद्रीय विद्यालय संगठन का जालघर

संगठन, केंद्रीय विद्यालय